KOMENTE TË PËRGJITHSHME

Mbi raportin e monitorimit të Ministrisë së Integrimit Evropian
për katërmujorin e parë të vitit 2017


1. Karakteristikat kryesore të shpenzimeve
Ministria e Integrimit Evropian, për vitin 2017, administron dhe menaxhon fondet publike sipas tre programeve të miratuara, e konkretisht:

1. Programi “Planifikim, menaxhim administrim”
2. Programi “Drejtësia dhe tregu i brendshëm”  
3. Programi “Mbështetja institucionale në procesin e integrimit” 

Në fund të vitit 2017 situata në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

                                                                                                                                   % e realizimit 
                                                                                                                            kundrejt buxhetit vjetor
1. Programi “Planifikim menaxhim administrim”			32 %
2. Programi “Drejtësia dhe tregu i brendshëm”				25 %
3. Programi “Mbështetja institucionale në procesin e integrimit”	3.3 %
Totali i Ministrisë							7.4%

Përqindja e realizimit të shpenzimeve për të tre programet zë një peshë pothuajse të njëjtë krahasuar me programin “Drejtësia dhe tregu i brendshëm” dhe programin “Planifikim menaxhim administrim”, programi “Mbështetja institucionale në procesin e integrimit” rezulton me një përqindje më të lartë. Në rang ministrie kemi një realizim të ulët të shpenzimeve të përgjithshme për katërmujorin e parë të vitit 2017, në rreth 7.4 %. 

Për katërmujorin e parë të vitit 2017, shpenzimet e realizuara (në mijë lekë) për këto tre programe ndaj planit vjetor dhe sipas artikujve, janë sipas tabelës së mëposhtme: 


Shpenzi me korrente	Shpenzime kapitale
1. “Planifikim menaxhim administrim”		  26%		           409.2%
2. “Drejtësia dhe tregu i brendshëm”		  25%			    -
3. “Mbështetja Institucion. në proc. e integrimit” 	 22%			0.42%
      Totali i Ministrisë				  24%			1.4%

Shpenzimet korrente në nivel ministrie paraqiten në një performancë më të mirë krahasuar me ato kapitale, por përqindja e realizimit për të dyja llojet e shpenzimeve ngelet e ulët. Perveç programit “Planifikim menaxhim administrim” ku shpenzimet janë tejkaluar si pasojë e financimit të huaj.

Struktura e shpenzimeve për çdo program, sipas buxhetit fillestar për katërmujorin e parë të 2017, buxhetit me ndryshime të vitit 2017 dhe realizimit të vitit 2017, paraqitet si më poshtë:
[bookmark: OLE_LINK7][bookmark: OLE_LINK8]                       
                                                                                                                               Buxheti 2017	              Fakti
                                                                                                                                                 Me ndryshime        	      	viti 2017
   
1.  Programi “Planifikim menaxhim administrim”	              	  11.3%	  	     48.5%
2.  Programi “Drejtësia dhe tregu i brendshëm”		    	   4.0%	   	     13.4%
3.  Programi “Mbështetja Institucion. në proc. e integrimit”  		  84.7%     	     38.1%
 

Nga sa më sipër rezulton se rreth 48.5% e totalit të shpenzimeve faktike për katërmujorin e parë të vitit 2017, janë përdorur në programin “Planifikim menaxhim administrim”. 
Në strukturën e programeve konstatohen ndryshime të mëdha ndërmjet faktit të vitit 2017 dhe planit vjetor, përveç në programin Kjo shmangie kërkon një analizë më të hollësishme nga ministria. 

2. Performanca dhe statusi i produkteve kryesore 
Në programin “Planifikim, administrim dhe menaxhim”, janë parashikuar 8 produkte, nga të cilat shtatë janë realizuar pjesërisht dhe një aspak. Ky program me përdorimin e fondeve buxhetore që ka pasur në dispozicion gjatë 4-mujorit të parë të 2017 ka arrijtur që të sigurohet: Drejtimi dhe kordinimi i veprimtarisë së Ministrisë nga autoritetet kryesore drejtuese për hartimin dhe zbatimin e politikës së Qeverisë në fushatën e integrimit europian, drejtimi dhe koordinimi i punës së Drejtorisë së Burimeve Njerëzore, Çështjeve Juridike dhe Shërbimeve, Drejtorisë së Financës dhe Sektorit të Kontrollit të Brendshëm, ngritjen e kapaciteteve të stafit të Ministrisë për plotësimin sa më eficient dhe me cilësi të detyrave të tyre, ndermjet trainimit të punonjësve në fushat e menaxhimit të programeve dhe detyrave përkatëse, realizimi me efektivitet dhe në kohë i procedurave të prokurimit publik. 

Në programin “Drejtësia dhe tregu i brendshëm”, Gjatë katërmujorit të parë të vitit 2017, për programin “Drejtësia dhe Tregu i Brendshëm”, janë përdorur 6.859 mijë lekë nga 28.000 lekë, ose afërsisht 24.5% e buxhetit të alokuar për vitin 2017.
Në këtë program buxhetor, gjatë katërmujorit të parë të vitit 2017, nuk ka pasur asnjë ndryshim për sa i përket numrit të produkteve apo njësive matëse të çdo produkti. Kostot e produkteve apo për njësi përgjithësisht janë respektuar dhe nuk ka tejkalime të rëndësishme të kostove për njësi.
Programi buxhetor “Drejtësia dhe Tregu i Brendshëm” ka katër produkte. Dy nga këto produkte janë realizuar pjesërisht dhe dy nuk janë realizuar aspak, për shkak se Këshilli i Bashkimit Evropian nuk ka marrë vendim për hapjen e negociatave të anëtarësimit me Shqipërinë.

Në programin “Mbështetja institucionale për Procesin e Integrimit”, për këtë program gjatë katërmujorit të parë të vitit 2017 janë përdorur 55.765 mijë lekë nga 588.500 mijë lekë të alokuara. Gjatë 4-mujorit të parë të vitit 2017 janë realizuar pjesërisht dymbëdhjetë produkte, një produkt plotësisht dhe një produkt aspak. Shkak për mosrealizimin e këtyre projekteve ka qënë vonesa në nënshkrimin e kontratës së Asistencës Teknike përkatëse. 

Produkti A. Akte ligjore evropiane të përkthyera në shqip dhe anasjelltas si dhe dokumentave të tjera të rëndësishme në procesin e Stabilizimit
Gjatë 4-mujorit të parë të 2017, ky produkt nuk është realizuar pasi ende nuk ka filluar të merren materialet e përkthyera. 

Produkti B. Mendime ligjore të hartuara për përafrimin e legjislacionit
Gjatë katërmujorit të parë të vitit 2017, janë dhënë 50 mendime ligjore për përafrimin e legjislacionit europian nga projektet ligjore të paraqitura për miratim në Këshillin e Ministrave dhe Kuvendin e Shqipërisë si dhe aktet ligjore të nxjerra nga ministrat. Në total, numri i mendimeve ligjore është 200, mbi përafrimin e legjislacionit shqiptar me acquis e BE.

Produkti C. PKIE e hartuar
Gjatë katërmujorit të parë të vitit 2017, përfundoi hartimi i Planit Kombëtar për Integrimin Evropian 2017-2020, i cili u miratua me VKM-në nr. 42, datë 25.01.2017 “Për miratimin e Planit Kombëtar për Integrimin Europian 2017-2020”.

Produkti D. Raporti i KE-së i hartuar
Raporti i KE-së nuk ka filluar të realizohet pasi pritet njoftimi i Komisionit Europian mbi datën e plotësimit të kontributeve të Qeverisë shqiptare. 

Produkti E. Informimi mbi procesin e anëtarësimit në BE
Gjatë katërmujorit të parë të 2017, janë informuar rreth 400 persona, kryesisht studentë, gazetarë, përfaqësues nga shoqëria civile, por edhe nënpunës të administratës publike në lidhje me procesin e anëtarësimit në BE. Këta u trajtuan mbi programin Erasmus, zhvilluan takime me  Rrjetin Kombëtar për të Rinjtë në Shqipëri, etj.

Produkti F. 500 gra të informuara dhe të trajnuara
Ministria e Integrimit Europian gjatë katërmujorit të parë të vitit 2017 ka kontribuar në informimin dhe ndërgjegjësimin e grave dhe vajzave, duke realizuar pjesërisht këtë objektiv.

Produkti G. Sisteme dhe infrastruktura e teknologjisë së informacionit dhe komunikimit të mirëmbajtura
Gjatë katërmujorit të parë të 2017 është punuar për mirëmbajtjen e infrastrukturës dhe sistemeve të teknologjisë së informacionit dhe komunikimit në kuadër të procesit të anëtarësimit  të Shqipërisë në BE. Është punuar për përmirësimin dhe aktivizimin e Sistemit Kombëtar për Integrimin Europian dhe Ndarjes së Acquis, si edhe mirëmbajtjen dhe pasurimin e faqes zyrtare të internetit të MIE.

Produkti H. Programi i asistencës financiare të BE sipas prioriteteve
Gjatë katërmujorit të parë të 2017, ka vijuar programimi i fondeve IPA për vitin programues 2017, në bashkëpunim me Shërbimet e DBE-së dhe institucionet përfituese. Institucionet përfituese kanë siguruar pronësinë mbi programimin e dokumentave të veprimit përkatës.

Produkti I. Programimi i paketës WBIF, IPA Shumëpërfitues dhe koordinimi i programeve  Europiane.
Ky program ka për qëllim që të kordinojë dhe të aplikojë zyrtarisht projekt propozimet për WBIF dhe konsultimi për IPA me shumë vende përfituese për 2018. Gjatë kësaj periudhe është aplikuar në raundin e 17 për asistencë teknike, ku Shqipëria aplikoi për 7 projekte.

Projekti J. Monitorimi i zbatimit të programeve /projekteve kombëtare IPA
Gjatë katërmujorit të parë të 2017, puna për monitorimin e zbatimit të projekteve kombëtare IPA është fokusuar në dy aktivitete kryesore të: (i) organizimi i Komunitetit të Monitorimit të IPA-së dhe (ii) përgatitjes dhe dorëzimit në Komisionin Europian të Raportit vjetor të implementimit të IPA II.

Produkti L. Informimi i shoqërisë civile lidhur me nismat ligjore të ndërmarra
Në mars të 2017, Ministria e Integrimit Evropian zhvilloi një takim me shoqërinë civile dhe aktorë të tjerë potencialë për ti informuar mbi mënyrat e përfitimit nga Programi i Bashkëpunimit Ndërkufitar “Itali – Shqipëri – Mali i Zi” me vlerën 92 milionë euro. Programi zhvilloi 5 sektorë strategjikë me inpakt të drejtëpërdrejtë te qytetarët. 

Programi M. Koordinimi i pjesëmarrjes së Shqipërisë në Programet e Bashkëpunimit Ndërkufitar dhe Transnacional
Gjatë peridhës raportuese, MIE ka vijuar me koordinimin e punës për përmbushjen e të gjitha objektivave që rrjedhin nga pjesëmarrja e Shqipërisë në Programet BNK dhe Transnacionale. Për sa i përket Marrëveshjeve të Financimit për programet ku aderon Shqipëria përveç Marrëveshjes për Programin Adrion, janë miratuar të gjitha Marrëveshjet e Financimit që kanë ardhur nga Komisioni Europian.

Produkti N. Monitorimi i zbatimit të Programeve të Bashkëpunimit Territorial
MIE gjatë katërmujorit të parë të 2017, ka monitoruar zbatimin e Programeve të periudhës financiare 2007-2013 duke përfshirë këtu dhe zbatimin e projekteve të Asistencës Teknike të cilat kanë si objektiv përmirësimin e kapaciteteve të përfituesve, Strukturave Kombëtare dhe atyre të Përbashkëta. Gjatë kësaj periudhe është monitoruar ecuria e projekteve të AT për 5 programe.

3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese

               Në milionë lekë
	Programet 
	Shpenzime korente
	Shpenzime kapitale
	Totali i shpenzimeve

	
	Ministria
	Thesari
	Diferenca
	Ministria
	Thesari
	Diferenca
	Ministria
	Thesari
	Diferenca

	Planifikimi, Menaxhimi dhe Administrimi
	19.876
	19.876
	0
	0
	4.902
	-4.902
	19.876
	24.778
	-4.902

	Drejtësia dhe tregu i brendshëm
	6.859
	6.859
	0
	0
	0
	0
	6.859
	6.859
	0

	Mbështetja institucionale në procesin e integrimit
	17.372
	17.372
	0
	38393
	2.121
	-36.272
	55.765
	19.493
	36.272

	Totali
	44.107
	44.107
	0
	38.393
	7.023
	-31.370
	82.500
	51.130
	31.370




Ashtu siç shikohet edhe nga tabela e mësiperme, të dhënat e paraqitura nga Ministria e Integrimit  Europian, për përgatitjen e raportit të monitorimit të shpenzimeve për vitin 2017, ka disa mospërputhje me të dhënat e nxjerra nga sistemi i thesarit. Diferenca gjendet në realizimin e shpenzimeve kapitale për këtë ministri.


4.  Raporti i realizimit të objektivave të politikës së programit
Ministria e Integrimit Europian në Raportin e Monitorimit për 4-mujorin e prarë të vitit 2017 paraqet një analizë të mirë lidhur me performancën e produkteve për çdo program të kësaj ministrie dhe shkaqeve që kanë shkaktuar mosrealizimin për produktet me realizim të ulët.
Referuar formateve të rishikuara të përcjella sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”, nga Ministria e Integrimit Europian konstatojmë që raporti i realizimit të objektivave të politikës së programit, nuk është plotësuar për programin “Planifikimi, Menaxhimi dhe Administrimi”

5. Komente të tjera

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr.4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar arritjet si edhe problematikat. 
· Raporti i monitorimit të Ministrisë së Integrimit Evropian paraqitet në përgjithësi i plotë dhe me analizë të shkaqeve që kanë sjellë mosrealizim të fondeve apo të produkteve.
· Raporti i monitorimit të Ministrisë së Integrimit Evropian është i shoqëruar me anekset përkatëse të përditësuara sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”. Në mungesë të aneksit nr. 4 për programin “Planifikimi, menaxhimi dhe administrimi”.
· Realizimi faktik për katërmujorin e parë të vitit 2017 raportuar nga MIE, për përgatitjen e raportit të monitorimit të shpenzimeve me të dhënat e nxjerra nga sistemi i thesarit, ka disa mospërputhje të të dhënave kryesisht si pasojë e investimeve të huaja në shpenzimet kapitale.
· Plani me ndryshime i raportuar nga Ministria e Integrimit Evropian dhe ai që disponojmë në të dhënat tona përputhet totalisht për të gjithë programet.

Lidhur me përmirësimin e cilësisë së përmbajtjes së raportit të monitorimit rekomandojmë:

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”. 

· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.

· Një ndër problematikat që duhet të trajtohet nga ana juaj në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Theksojmë se MIE për këtë katërmujor ka detyrime të prapambetura të krijuar rishtazi 3.1 milion lekë, që së bashku me detyrime e trashëguara nga periudhat e mëparëshme ka detyrime të akumuluara në masën 4.6 milion lekë. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre si edhe masat që parashikohet të merren për likujdimin e tyre. 

· [bookmark: _GoBack]Raporti i monitorimit për katërmujorin e parë të vitit 2017 nuk është publikuar në faqen zyrtare të Ministrisë së Integrimit Europian.
